CELEX: 32020R0606
Language: fi
Date: 2020-05-04 00:00:00
Title: Neuvoston täytäntöönpanoasetus (EU) 2020/606, annettu 4 toukokuuta 2020, Nicaraguan tilanteen johdosta määrättävistä rajoittavista toimenpiteistä annetun asetuksen (EU) 2019/1716 täytäntöönpanosta

4.5.2020   
               
               
                  FI
               
               
                  Euroopan unionin virallinen lehti
               
               
                  LI 139/1
               
            
         NEUVOSTON TÄYTÄNTÖÖNPANOASETUS (EU) 2020/606,
         annettu 4 toukokuuta 2020,
         Nicaraguan tilanteen johdosta määrättävistä rajoittavista toimenpiteistä annetun asetuksen (EU) 2019/1716 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Nicaraguan tilanteen johdosta määrättävistä rajoittavista toimenpiteistä 14 päivänä lokakuuta 2019 annetun neuvoston asetuksen (EU) 2019/1716 (1) ja erityisesti sen 13 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 14 päivänä lokakuuta 2019 asetuksen (EU) 2019/1716.
                  
               
                     (2)
                  
                  
                     Neuvosto antoi 14 päivänä lokakuuta 2019 päätelmät, joissa se muistutti olevansa huolissaan poliittisen ja sosiaalisen tilanteen heikentymisestä Nicaraguassa ja tuominneensa jyrkästi toimet, joilla turvallisuusjoukot ja hallitusta tukevat aseelliset ryhmät ovat huhtikuusta 2018 lähtien pyrkineet tukahduttamaan poliittisten vastustajien, mielenosoittajien, riippumattomien tiedotusvälineiden ja kansalaisjärjestöjen toimet. unioni on myös vahvistanut käyttävänsä määrätietoisesti kaikkia keinojaan rauhanomaisen neuvotteluratkaisun löytämiseksi kriisiin sekä aikovansa seurata tiiviisti maan tilannetta, jotta ihmisoikeustilanteen ja oikeusvaltion heikkenemiseen voitaisiin myös jatkossa puuttua.
                  
               
                     (3)
                  
                  
                     Neuvosto ilmaisi pitävänsä yleistä ihmisoikeustilannetta ja demokraattisen hallinnon tilaa äärimmäisen huolestuttavina ja hyväksyi rajoittavia toimenpiteitä todeten, että näitä toimenpiteitä käytettäisiin asteittain ja joustavasti ja että myöhemmin voidaan asettaa uusia yksittäisiä rajoituksia, mikäli ihmisoikeustilanne ja oikeusvaltion asema pysyvät muuttumattomina tai heikkenevät entisestään.
                  
               
                     (4)
                  
                  
                     Koska Nicaraguan tilanne jatkuu vakavana, kuusi henkilöä olisi sisällytettävä asetuksen (EU) 2019/1716 liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä.
                  
               
                     (5)
                  
                  
                     Asetuksen (EU) 2019/1716 liite I olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) 2019/1716 liite I tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 toukokuuta 2020.
            
               
                  Neuvoston puolesta
               
               
                  Puheenjohtaja
               
               G. GRLIĆ RADMAN
            
         
         
            (1)  EUVL L 262, 15.10.2019, s. 1.
      
      
         
            LIITE
            Sisällytetään seuraavat merkinnät asetuksen (EU) 2019/1716 liitteessä I olevan otsikon ”Luettelo 2 artiklassa tarkoitetuista luonnollisista henkilöistä, oikeushenkilöistä, yhteisöistä ja elimistä” alle:
            
               
                            
                        
                        
                           Nimi
                        
                        
                           Tunnistustiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ”1.
                        
                        
                           Ramón Antonio AVELLÁN MEDAL
                        
                        
                           Syntymäaika: 11.11.1954
                           Syntymäpaikka: Jinotepe, Nicaragua
                           Passin numero: A0008696
                           Myönnetty: 17.10.2011
                           Voimassaolo päättyy: 17.10.2021
                           Sukupuoli: mies
                        
                        
                           Nicaraguan kansallisen poliisin (NNP) apulaisylijohtaja ja Masayan entinen poliisipäällikkö. Vastuussa vakavista ihmisoikeusloukkauksista sekä kansalaisyhteiskunnan ja demokraattisen opposition tukahduttamisesta Nicaraguassa, on muun muassa koordinoinut mielenosoittajiin kohdistettuja tukahduttamistoimia Masayassa vuonna 2018.
                        
                        
                           4.5.2020
                        
                     
                           2.
                        
                        
                           Sonia CASTRO GONZÁLEZ
                        
                        
                           Syntymäaika: 29.9.1967
                           Syntymäpaikka: Carazo, Nicaragua
                           Passin numero: A00001526
                           Myönnetty: 19.11.2019
                           Voimassaolo päättyy: 19.11.2028
                           Henkilötunnus: 0422909670000N
                           Sukupuoli: nainen
                        
                        
                           Nicaraguan presidentin erityisneuvonantaja terveysasioissa ja entinen terveysministeri. Vastuussa vakavista ihmisoikeusloukkauksista sekä kansalaisyhteiskunnan ja demokraattisen opposition tukahduttamisesta Nicaraguassa, on muun muassa estänyt mielenosoituksiin osallistuneiden loukkaantuneiden siviilien kiireellisen lääkintäavun saannin ja määrännyt sairaalahenkilökunnan ilmoittamaan mielenosoittajista, jotka poliisi on tuonut sairaalaan.
                        
                        
                           4.5.2020
                        
                     
                           3.
                        
                        
                           Francisco Javier DÍAZ MADRIZ
                        
                        
                           Syntymäaika: 3.8.1961
                           Sukupuoli: mies
                        
                        
                           Nicaraguan kansallisen poliisin (NNP) ylijohtaja 23. elokuuta 2018 alkaen ja NNP:n entinen apulaisylijohtaja. Vastuussa vakavista ihmisoikeusloukkauksista sekä kansalaisyhteiskunnan ja demokraattisen opposition tukahduttamisesta Nicaraguassa, on muun muassa johtanut poliisijoukkoja, jotka ovat syyllistyneet siviileihin kohdistuvaan väkivaltaan, kuten liialliseen voimankäyttöön, mielivaltaisiin pidätyksiin ja säilöönottoihin sekä kidutukseen.
                        
                        
                           4.5.2020
                        
                     
                           4.
                        
                        
                           Néstor MONCADA LAU
                        
                        
                           Syntymäaika: 2.3.1954
                           Sukupuoli: mies
                        
                        
                           Nicaraguan presidentin henkilökohtainen neuvonantaja kansalliseen turvallisuuteen liittyvissä asioissa. Tässä ominaisuudessa hän on ollut suoraan osallisena ja vastuullinen kansallista turvallisuutta koskevassa päätöksenteossa ja Nicaraguan valtion harjoittamassa tukahduttamispolitiikassa mielenosoituksiin osallistuneita ihmisiä, opposition edustajia ja toimittajia vastaan Nicaraguassa huhtikuusta 2018 alkaen.
                        
                        
                           4.5.2020
                        
                     
                           5.
                        
                        
                           Luís PERÉZ OLIVAS
                        
                        
                           Syntymäaika: 8.1.1956
                           Sukupuoli: mies
                        
                        
                           Ylijohtaja ja ylin oikeusapuvirkamies (DAEJ) El Chipoten vankilassa. Vastuussa vakavista ihmisoikeusloukkauksista, kuten kidutuksesta, laajamittaisesta voimankäytöstä, pidätettyjen huonosta kohtelusta ja muusta halventavasta kohtelusta.
                        
                        
                           4.5.2020
                        
                     
                           6.
                        
                        
                           Justo PASTOR URBINA
                        
                        
                           Syntymäaika: 29.1.1956
                           Sukupuoli: mies
                        
                        
                           Poliisin erityisoperaatioyksikön (DOEP) päällikkö. Hän on ollut suoraan osallisena mielenosoittajiin ja oppositioon kohdistettujen tukahduttamistoimien täytäntöönpanossa Nicaraguassa, erityisesti Managuassa. Tässä yhteydessä hän on vastuussa vakavista ihmisoikeusloukkauksista ja kansalaisyhteiskunnan ja demokraattisen opposition tukahduttamistoimista Nicaraguassa.
                        
                        
                           4.5.2020”